Kikkertundersøgelse af livmoderhulen med fjernelse af små forandringer (MHP)

**Formål med undersøgelsen:** Ved undersøgelsen ser man på livmoderhulen indefra. Er der brug for det, kan man f.eks. tage en vævsprøve, fjerne en polyp, -muskelknude, spiral eller -restvæv fra graviditet.

**Smertebehandling før og evt efter undersøgelsen:** Du kan forvente menstruationslignende smerter. Én time før indgrebet anbefales du at tage 2 stk. 500 mg Paracetamol (Panodil / Pinex) sammen med 400 mg Ibuprofen (Ibumetin / Ipren).

Smerterne aftager ofte efter undersøgelsen. Skulle du have behov for mere smertestillende kan

Paracetamol 1 g tages i alt 4 gange på én dag. Ibuprofen 400mg kan tages 3 gange på én dag. Der skal mindst gå 4-6 timer før man må tage medicinen igen.

Ved allergi for den smertestillende medicin, skal du fortælle det til lægen.

**Sådan foregår undersøgelsen:** Undersøgelsen foretages på et gynækologisk leje, du er vågen og har en personale ved din side.

Der anlægges lokalbedøvelse med en sprøjte i livmoderhalsen. I kort tid kan det spænde og svie. Lægen fører en tynd kikkert via livmoderhalsen op i livmoderhulen. Der bruges saltvand for at skabe overblik og bane vejen. Ved allergi for lokalbedøvelse, skal du huske at sige det til lægen.

**Undersøgelsens varighed:** Der er typisk afsat 20-30 minutter til hele besøget, selve indgrebet er kortvarigt. Efterfølgende sidder du til observation 15 minutter i venteværelset eller i hvilerummet.

**Hvornår udføres indgrebet bedst:** Det er bedst i ugen efter menstruation og kan udføres når som helst er man i overgangsalder / ikke bløder. Pletblødning er ok. Du må ikke være gravid eller have underlivsbetændelse.

**Bløder du på dagen for indgrebet, bør du kontakte klinikken på T. 69 14 14 05**.

**Mad og drikke:** Det er en god ide at spise lidt før indgrebet.

**Risiko ved undersøgelsen:** Ved et indgreb er der altid risiko for komplikationer. Dette er etlav-risiko indgreb. I meget sjældne tilfælde opstår komplikationer (betændelse, blødning, skade). Enkelte bliver utilpasse under eller efter indgrebet.

**Efter indgrebet:** Man bliver ikke sygemeldt rutinemæssigt. Større fysisk belastning på dagen frarådes.

I dagene efter undersøgelsen være opmærksom på feber, smerter, ildelugtende misfarvet udflåd samt større blødning. Søg læge ved behov.

I knapt 2 uger efter indgrebet kan der komme lidt blodigt udflåd. Er der fjernet polypper eller muskelknuder, kan blødningen i kortere tid være menstruationslignende. Kraftigere / vedvarende større blødning er ikke normalt.

Undgå tampon, sex og karbad og lignende i 1 uge efter indgrebet for at mindste risikoen for betændelse.